146 
Ulési jegyzőkönyvek. 
legboldogítóbb. A szolgálatában telt fáradalmak jutalma végtelen! 
Az ülést ezennel megnyitom. (Lelkes éljenzés.) 
2. Titkár felolvassa következő jelentését: 
Tisztelt közgyűlés! 
Midőn az elmúlt év eseményeiről beszámolnék mindenek- 
előtt azon kiváló jóindulatról kell megemlékeznem, melyet a 
magas kormány egyesületünk irányában az elmúlt évben is 
tanúsított és amely nemcsak abban nyilvánult, hogy az elmúlt 
esztendőben is megkapta múzeumunk az 500 korona segélyt, 
de a múzeumok országos főfelügyelősége útján egy nagyszerű 
1600 példányból álló lepkegyüjteményt is ajándékba kapott, 
továbbá a főfelügyelőség saját költségére elküldte Abafi Aigner 
Lajos muzem-segédőr urat, hogy a lepkegyüjteményt rendezze 
és osztályozza, továbbá ajándékba küldött több nagyértékű 
könyvet többek közt az osztrák-magyar monarchia Írásban és 
képben czimű művet. A földművelésügyi ministeriumtól is megkap- 
tuk a kiadásában megjelent műveket és folytatásképen Európa 
földtani térképének, ezen kiváló szakmunkának IV. füzetét. 
Végül nem hagyhatom megemlítés nélkül azt sem, hogy midőn 
nagyérdemű elnökünknek nagys. Dr. Kanka Károly kir. tan. úrnak 
orvosi működése 60. évfordulóját ünnepeltük a nagyméltóságú 
Belügyministerium Dr. Raisz Gedeon osztálytanácsos úrral sze- 
mélyesen képviseltette magát. Örvendetes jelenségek ezek 
mélyen t. közgyűlés, mivel a magas kormány támogatása ki- 
fejezése azon bizalomnak és elismerésnek is, melylyel immár 
a magas kormány is egyesületünk tevékenységét figyelemmel 
kiséri. Hogy ez tényleg így van, azt az orsz. muzeum-felügyelő- 
ségének azon átiratával bizonyíthatom, melyben jelentésünket 
és a számadást jóváhagyólag tudomásul véve így ir: »A muzeum 
fejlesztése érdekében kifejtett eredményes munkásság felett el- 
ismerésemnek adok kifejezést kérve a tek. Elnökséget, hogy 
azt a muzeum vezetőinek tudomására juttatni szíveskedjék.* 
Ami már most egyesületünk beléletét illeti úgy az elmúlt, 
évben 8 természettudományi és 8 orvosi szakülést tartottunk. 
Azonfelül egy népszerű estélyt is rendeztünk végül egy rendes 
és két rendkívüli ülésünk is volt. A természettudományi osztály 
üléseit Antolik Károly, Krziz Ágoston, Kornhuber 
